TRUE รูดยาว 5 วันร่วง 11% โบรกฯแนะ “ซื้อ” มองราคาลงลึกวางเป้า 7.80 บ.หนุนอัพไซด์เกิน 50%
TRUE รูดยาว 5 วันร่วง 11% โบรกฯแนะ "ซื้อ" มองราคาลงลึกวางเป้า 7.80 บ.หนุนอัพไซด์เกิน 50% โดย ณ เวลา 10.51 น. อยู่ที่ระดับ 5.10 บาท ลบ 0.15 บาท หรือ 2.86% สูงสุดที่ระดับ 5.25 บาท ต่ำสุดที่ระดับ 5.05 บาท ด้วยมูลค่าการซื้อขาย 747.46 ล้านบาท
TRUE รูดยาว 5 วันร่วง 11% โบรกฯแนะ "ซื้อ" มองราคาลงลึกวางเป้า 7.80 บ.หนุนอัพไซด์เกิน 50%
24 ก.ย. 2562

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.51 น. อยู่ที่ระดับ 5.10 บาท ลบ 0.15 บาท หรือ 2.86% สูงสุดที่ระดับ 5.25 บาท ต่ำสุดที่ระดับ 5.05 บาท ด้วยมูลค่าการซื้อขาย 747.46 ล้านบาท โดยราคาหุ้นปรับตัวลดลงมาต่อเนื่อง 5 วัน คิดเป็นการปรับตัวลดลง 10.52% จากราคาปิด 5.70 บาท เมื่อวันที่ 17 ก.ย.62

ด้านบล.ทิสโก้ ระบุในบทวิเคราะห์ มองว่าราคาหุ้น TRUE ปรับตัวลดลงมากเกินไป แนะนำให้ “ซื้อ” โดยมีมูลค่าเหมาะสมที่ระดับ 7.80 บาทต่อหุ้น
ทั้งนี้ ประเมินว่าผลการดำเนินงานของ TRUE ในช่วงไตรมาส 3/62 จะเพิ่มขึ้นจากไตรมาสก่อน และในด้านของคลื่น 5G เชื่อว่ายังต้องใช้เวลาอีกนานกว่าจะนำมาประมูลได้ และ TRUE มีเงินทุนพร้อมและไม่จำเป็นต้องเพิ่มทุน
อย่างไรก็ตาม จากราคาปัจจุบันของ TRUE ที่ระดับ 5.10 บาท เทียบกับราคาเป้าหมายที่ระดับ 7.80 บาท คิดเป็นส่วนต่างราคาหุ้น (upside) ที่ระดับ 52.94%